Lauri Hakala

Lauri Hakala (s. 23. elokuuta 1982) on suomalainen lentopallovalmentaja. Polvivammaan vuonna 2011 päättyneen peliuran aikana Hakala valittiin muun muassa Yhdysvaltojen NCAA-yliopistosarjan All-American-tähdistöön vuonna 2006 ja sekä Sveitsin liigan vuoden pelaajaksi vuonna 2008. Rantalentopallossa Hakala saavutti kuusi SM-mitalia.Lauri Hakala Suomen Beach Volley -tietokannassa (biitsi.fi) 

Seuratasolla Hakala on ollut apuvalmentajana Yhdysvalloissa Pepperdine Universityssä, Venäjällä Dinamo Kazanissa ja Sloveniassa ACH Volleyssa. Maajoukkuetasolla Hakala on ollut apuvalmentajana Hollannin naisten, ja Slovenian miesten lentopallomaajoukkueessa. Päävalmentajana Hakala toimi Suomen maajoukkueessa Bakun Euroopan kisoissa 2015. 

Päävalmentajana Hakala valmensi LEKA Volleyta kotimaan mestaruusliigassa kolmen kauden ajan 2014–2017. Marraskuussa 2016 Hakala joutui loppukauden kestäneelle sairauslomalle. Hakala palasi valmennukseen kesällä 2017, kun hän liittyi Hollannin naisten maajoukkueen valmennustiimiin. Kaudella 2017–2018 Hakala toimi jälleen päävalmentajana, tällä kertaa Ruotsin Elitserienissä. Uuden seuran nimi on Sollentuna VK. Kauden päätteeksi Hakala valittiin miesten vuoden valmentajaksi Ruotsissa. Maajoukkuekauden 2018 hän toimi Suomen naisten maajoukkueessa apuvalmentajana. Keväällä 2019 Hakala aloitti työt Suomen Olympiakomiteassa, joukkuepelien lajiryhmävastaavana.    

 Valmennusura 
Jo peliuransa aikana Hakala oli aktiivinen lentopallon ja urheiluvalmennuksen kehittäjä. Hän istui kaksi kautta Lentopalloliiton hallituksessa (2009–2011) ja kirjoitti valmennusaiheista blogia ennen penkin päähän siirtymistä.http://www.lentopalloliitto.fi/?x814978=13200214

Lentopallouransa Hakala päätti kesällä 2011, minkä jälkeen hän siirtyi lopullisesti valmentajan hommiin. Ensiksi hän valmensi Yhdysvaltain yliopistosarjan kestomenestyjiin kuuluvassa Pepperdine Universityn riveissä kaudella 2011–2012. Hakala toimi yliopistojoukkueen apuvalmentajana Yhdysvaltain olympia- ja MM-kultavalmentaja Marv Dunphyn alaisuudessa. Dunphy voitti urallaan lisäksi viidesti Yhdysvaltain NCAA- mestaruuden. http://www.lentopalloliitto.fi/?x814898=12279956

Kaudella 2012–2013 Hakala työskenteli venäläisen naislentopallojoukkue Dinamo Kazanin riveissä vapaaehtoisena valmentajana.http://www.lentopalloliitto.fi/media/faktapankin-alasivut/valmentajarekisteri.pdf Kazan voitti sekä Venäjän Superliigan että Cupin. Lisäksi joukkue eteni Mestareiden liigassa puolivälieriin asti.

Venäjältä Hakala jatkoi Slovenian lentopalloliigaan, jossa hän toimi ACH Volley Ljubljanan apuvalmentaja kauden 2013–2014.http://www.ach-volley.si/slabe-z-novim-pomocnikom--01-07-2013.html http://www.siol.net/sportal/drugi_sporti/odbojka/2013/07/prva_okrepitev_achja_slabetu_bo_pomagal_hakala.aspx  Kausi päättyi Slovenian mestaruuteen. Hakala toimi myös Slovenian miesten lentopallomaajoukkueen apuvalmentajana kevään ja kesän 2014. Täten hän oli ACH:n päävalmentaja Luka Slaben aisaparina sekä ACH:ssa, että Slovenian maajoukkueessa.http://www.cev.lu/News.aspx?NewsID=14147

Kuopiolaisen LEKA Volleyn päävalmentajaksi Hakala kiinnitettiin kaudeksi 2014–2015.http://yle.fi/urheilu/lauri_hakala_on_leka_volleyn_paavalmentaja/7265656 LEKA Volley sijoittui seurahistoriansa ensimmäisellä liigakaudella seitsemänneksi ja putosi puolivälierissä jatkosta mestaruuden voittaneelle Kokkolan Tiikereille. Pian LEKA Volleyn ensimmäisen liigakauden jälkeen julkaistiin Hakalan kahden vuoden jatkopesti. Hakala valmensi LEKAn toisella kaudellaan runkosarjan neljänneksi. Pudotuspeleissä LEKA hävisi pronssiottelut Hurrikaanille voitoin 2–0.

Kesällä 2015 Hakala toimi Suomen B-maajoukkueen päävalmentajana Euroopan kisoissa. Tehtävään hänet valitsi A-maajoukkueen päävalmentaja Tuomas Sammelvuo, joka johti A-maajoukkueen peliä samaan aikaan lentopallon Maailmanliigassa. Sammelvuo perusteli valintaa muun muassa Hakalan kansainvälisellä kokemuksella, sekä hänen kanssaan samansuuntaisella valmennusfilosofialla. Vuotta myöhemmin Hakala oli kuukauden päivät A-maajoukkueen valmennusryhmän apuna lentopallomaajoukkueen valmistautuessa kesän Maailmanliigan otteluihin.

Hakalan kolmas kausi LEKAn peräsimessä keskeytyi marraskuussa 2016, kun hän päätyi pitkälle sairauslomalle. Valmennusvastuun LEKAssa otti Tapio Nissi. Hakala palasi valmennukseen kesällä 2017, kun Hollannin naisten maajoukkue julkisti uuden staffinsa ennen World Grand Prix'n alkua. Rion 2016 olympianelonen Hollanti sijoittui myös WGP:ssa kuuden parhaan joukkoon. Lisäksi se lunasti paikan 2017 MM-kisoihin voittamalla Rotterdamin karsintaturnauksen.  Kaudet 2017–2019 Hakala valmensi seuratasolla Ruotsin Elitserienissä, seurassa Sollentuna VK. Kevällä 2019 Hakala aloitti työt Suomen Olympiakomiteassa, joukkuepelien lajiryhmävastaavana. 

 Pelaajaura 
Lauri Hakala aloitti uransa ulkomailla ennen kuin ehti pelata kotimaisessa pääsarjassa. Hakala pelasi saksalaisseura Bad Saulgaun riveissä kaudella 2001–2012. Seura nousi Saksan korkeimmalle sarjatasolle Bundesliigaan kauden päätteeksi.http://www.mtv3.fi/urheilu/muutlajit/uutiset.shtml/2002/04/110660/lauri-hakalalle-sopimus-lentopallon-bundesliigaan Suomalaispeluri jatkoi Bad Saulgaun riveissä kaudella 2002–2003, mutta loukkaantuminen päätti hänen pelinsä varhain Saksan pääsarjassa. Kahden polvileikkauksen jälkeen Hakala palasi keväällä takaisin kotimaahansa suorittamaan asepalveluksen.http://www.suedkurier.de/sport/regionalsport-bodenseewest/Bad-Saulgau-fehlt-die-Konstanz;art2783,128058 Varusmiespalveluksensa aikana Hakala pelasi lentopalloliigassa Napapiirin Pallokettujen riveissä kauden 2003–2004.http://www.lentopalloliitto.fi/liitto/artikkeliarkisto/?x915590=861899 Syksyllä 2004 Hakala muutti Havaijin Honoluluun opiskellakseen ja pelatakseen Yhdysvalloissa.http://www.kaleva.fi/urheilu/hakala-palloketuista-havaijille/377102/

Kaudet 2005–2007 Hakala edusti University of Hawai'i Warriors- joukkuetta.http://hawaiiathletics.com/roster.aspx?rp_id=10126 Kauden 2005–2006 päätteeksi Hakala valittiin All-American- pelaajana liigan 1-tähdistöön.http://www.avca.org/articles/index.cfm?action=view&articleID=1569&menuID=246  Suomalaispelaajista kyseisen arvostuksen on saanut vain naislentopalloilija Mariliisa Salmi BYU:ssa 1980-luvulla.

Kaudeksi 2007–2008 Hakala palasi Eurooppaan ja siirtyi Sveitsin NLA:ssa pelaavan Lausanne Université Clubin riveihin.http://archives.starbulletin.com/2007/06/13/sports/story03.htmlhttp://journal.24heures.ch/actu/sports/2007/12/17/lauri-hakala-finlandais-luc-veut-decrocher-lune  Sveitsissä hän voitti kaudella 2007–2008 liigan mestaruuden lisäksi myös cup-kultaa.http://www.hs.fi/urheilu/artikkeli/Lauri+Hakala+juhlii+Sveitsin+cupin+voittoa/1135234337982 Lisäksi hänet valittiin vuoden lentopalloilijaksi Sveitsissä.http://yle.fi/urheilu/lauri_hakala_vuoden_lentopalloilija_sveitsissa/6034109 Lausanne nousi liigahistorian ensimmäisenä joukkueena 0–3-tappioasemasta voittoon finaalisarjassa.http://www.urheilulehti.fi/lisaa-lajeja/hakalan-lausanne-taisteli-finaalisarjan-seitsemanteen-peliin Sveitsin kauden jälkeen Hakala päätyi olkapääleikkaukseen. Kauden 2008–2009 alun hän toimi Kempeleen Lentopallon apuvalmentaja toipuessaan leikkauksesta. Kuntouduttuaan hän esiintyi Isku-Volleyn paidassa. Isku voitti SM-pronssia sekä Suomen Cupin hopeaa.http://www.iskuvolley.com/?x239681=240068

Kauden jälkeen Hakala siirtyi Belgian Aquacare Haleniin vuodeksi, kunnes palasi jälleen takaisin Suomeen ja oululaisen Ettan riveihin.http://www.lentopalloliitto.fi/?x814898=1253954 Liiganousija Etta ylsi runkosarjan 8. sijalta Mestaruusliigan välieriin asti.http://www.mestaruusliiga.fi/?x18668=171762 Hakala valittiin miesten maajoukkueryhmään kesäksi 2011, mutta polvivammojen vuoksi päätti lopettaa uransa.http://www.kaleva.fi/urheilu/ettan-hakala-mukaan-maajoukkueryhmaan/416699/

 Muuta 

Hakala on kotoisin lentopalloilijoistaan tunnetulta Pieksämäeltä. Hakalan veljet Anssi Hakala ja Juhani Hakala ovat myös lentopalloilijoita. Anssi Hakala on pelannut satoja liigaotteluita ja Juhani Hakala useita kymmeniä.http://sunvolley.fi/portfolio/anssi-hakala/  Hakalan veljeksistä Anssi ja Lauri ovat pelanneet muutaman kauden myös rantalentopalloa yhdessä. Juhani Hakala pelasi LEKA Volleyssa isoveljensä alaisuudessa kaudella 2015–2016.http://www.liigasampo.fi/fi/nw/9080/juhani+hakala+liberoksi.html http://pieksamaentsemppi-fi-bin.directo.fi/@Bin/f156c5907b593369aab9b17cc7b83220/1457256676/application/pdf/186041/Tsemppi_2015_nettiin.pdf
 Saavutukset 
 Henkilökohtaiset 

 Vuoden lentopalloilija Sveitsissä 2008
 Yhdysvaltain All-American -1. tähdistössä 2006
 Vuoden valmentaja Ruotsissa 2018

 Joukkueessa 

 Sveitsin mestaruus 2008
 Sveitsin Cup-kulta 2008

 Rantalentopallo 

 SM-hopea 2007, 2009
 SM-pronssi 2004, 2005, 2006, 2008

 Joukkueet pelaajana

 2010–2011  Lentopalloseura Etta
 2009–2010  Aquacare Halen
 2008–2009  Tampereen Isku-Volley
 2007–2008  Lausanne UC 
 2004–2007  University of Hawaii Warriors 
 2003–2004  Napapiirin Palloketut 
 2001–2003  Bad Saulgau
 1989–2001  Pieksämäen Tsemppi

 Maajoukkuevalmennus

 2018       Suomen naisten lentopallomaajoukkue
 2017       Hollannin naisten lentopallomaajoukkue
 2015–2016  Suomen miesten lentopallomaajoukkue
 2014       Slovenian miesten lentopallomaajoukkue

 Seuravalmennus

 2017–2019   Sollentuna Volleybollklubb (Elitserien, päävalm.)
 2014–2017   LEKA Volley (Mestaruusliiga, päävalm.)
 2013–2014  ACH Volley Ljubljana (Mestareiden Liiga, apuvalm.)
 2011–2012  Pepperdine University Waves (NCAA, apuvalm.)
 2008–2009  Kempeleen Lentopallo (SM-liiga, apuvalm.)

 Lähteet 

Luokka:Suomalaiset lentopalloilijat
Luokka:Suomalaiset rantalentopalloilijat
Luokka:Vuonna 1982 syntyneet
Luokka:Elävät henkilöt